Arne Maasik

**Arne Maasik** (sündinud 28. aprillil 1971 Tallinnas) on eesti arhitekt ja fotograaf.  

Arhitektuuriharidusega kunstnikuna on ta spetsialiseerunud arhitektuurifotograafiale. 

## Elu- ja töökäik
Arne Maasik tegutseb arhitekti ja kunstnikuna 1995. aastast, mil lõpetas Eesti Kunstiakadeemia arhitektuuri eriala diplomiõppes.

Aastatel 1996–2003 töötas ta arhitektina arhitektuuribüroos Künnapu & Padrik. Ta on osalenud ehitiste ja võistlustööde projekteerimisel, näiteks Tallinna Botaanikaaia Palmimaja, hotell Radisson SAS, korterelamud Vabaõhumuuseumi teel, Viru Keskus (kõik Tallinnas).

Arne Maasik on esinenud isikunäitustega Tallinnas, Helsingis, Roomas, Veneetsias, Berliinis, New Yorgis jm. Ta on Eesti Kunstnike Liidu liige aastast 2003.

Maasik on pälvinud 2005. aastal Kultuurkapitali aastapreemia sugestiivse arhitektuurifotograafia loomingu eest, 2001. aastal I ja II koha Eesti Arhitektuurimuuseumi arhitektuurifotograafia konkursil ning 2019. aastal Kristjan Raua preemia.

Ta on töötanud õppejõuna Eesti Kunstiakadeemias ja Tartu Kõrgemas Kunstikoolis Pallas.

Aastatel 2003–2007 oli ta arhitektuuri- ja linnaehitusfotograafiale ning näituste korraldamisele spetsialiseerunud fotostuudio Zepp Grafelin loovjuht, 2007. aastast on fotostuudio Decadencity asutaja ja omanik.

## Looming
Arne Maasiku looming on keskendunud arhitektuurifotograafiale, kuid üldisemalt iseloomustab teda tehniline ja kompositsiooniline perfektsionism.

Ta on teinud kaastööd arhitektuuri- ja kunstiväljaannetele, nende hulgas Architectural Review (UK), AD (UK), A10 (Holland), Stauba (Tšehhi), Arkkitehti (Soome), Maja, Eramu, Projekt & Ehitus, kunst.ee, Eesti Ekspress, Estonian Art, Vikerkaar, Ehituskunst jm.

Arne Maasik on Eesti Kunstnike Liidu (2003) ja Eesti Üliõpilaste Seltsi (1992) liige.

Arne Maasiku teoseid on Eesti Kunstimuuseumis, Eesti Arhitektuurimuuseumis ning erakogudes Eestis, Soomes ja USA-s.

### Loomingu näiteid

Pilt:Arne MaasikPilt seeriast "Northern District (1995).jpg|Foto sarjast "Northern District"
Pilt:Pusad.jpg|Foto sarjast "Pusad"
Pilt:Arne Maasik- 2nd Avenue (sarjast NYC 2005).jpg|Foto "2nd Avenue" sarjast " NYC 2005"


### Isikunäitused

* 1995 – KORPUS, Mustpeade Galerii, Tallinn
* 1999 – AIR LAND, OBU galerii, Tartu
* 2000 – NYC SHOTS, fotonäitus, Raatuse Galerii, Tallinn
* 2004 – ALDO ROSSI, Gallaratese quarter in Milan, D-Block, fotonäitus, Tallinna Linnagalerii
* 2005 – NYC SHOTS 2005, fotonäitus, Disaini- ja Arhitektuurigalerii, Tallinn
* 2005 – PUSAD, fotonäitus, Hobusepea Galerii, Tallinn
* 2008 – ARNE MAASIK PHOTOS, Tallinna Kunstihoone
* 2012 – LIMEN, Parikaste maja, Tallinn
* 2013 – CHICAGO, Fahle maja, Tallinn
* 2014 – TWO TO TANGLE, Laterna Magica, Helsingi
* 2014 – SPAZIO DATO, Il Vittoriano Muuseum, Rooma
* 2015 – Vaga vesi. Tallinna Kunstihoone galerii, Tallinn
* 2016 – Pariis, Pariis. Haus galerii, Tallinn
* 2016 – NYC Shots III. Fahle maja galerii, Tallinn
* 2017 – KAHN. Saarlane. Saaremaa Muuseum, Kuressaare
* 2017 – KAHN. Magnum Opus. Eesti Arhitektuurimuuseum, Tallinn
* 2019 – KAHN. From Island to Island. ÜRO peakorter, New York, USA
* 2020 – Omaruumid, Tartu Kunstimaja
* 2023 – INSIGHT. ARS Kunstilinnaku maja galerii, Tallinn

### Osalemine näitustel
* 1995 – Saaremaa Biennaal FABRIQUE D’HISTOIRE, fotonäitus (kuraator Peeter Linnap, Marko Laimre), Kuressaares
* 1996 – Kultuurifestival ARTGENDA’96 Kopenhaagenis, fotonäitus
* 1996 – OLEVA RETK, koos Kamille Saabre ja Jan Kausiga, Tallinna Linnagalerii
* 1999 – PÜHAMU, videoinstallatsioon koos Peeter Linnapi, Jasper Zoova ja Tarrvi Laamanniga, Eesti Kunstimuuseum
* 1999/2000 – "Tulevikuooper", millenniumiinstallatsioon Estonia teatriväljakul koos Vilen Künnapuga
* 2000 – SIMULACRUM CITY, 7th International Architecture Exhibition La Biennale di Venezia, fotoekspositsiooni autor
* 2001 – ERAMU, Eesti Arhitektide Liidu aastanäitus, kuraator, fotograaf, kujundaja koos Tarmo Maistega
* 2001 – BAUSTELLE ESTLAND, Eesti arhitektuurinäitus Berliini Kunstiakadeemias
* 2002 – MAN & LANDSCAPE, 10ne Euroopa Liidu uue liikmesriigi fotonäitus, Ateena, Kreeka
* 2002 – TERVENEMINE, August Künnapu kureeritud grupinäitus Mustamäe haigla keldrikoridorides
* 2003 – MAJAD, Kalle Vellevoo funktsionalistlik arhitektuur, Disaini- ja Arhitektuurigalerii, Tallinn
* 2003 – MAJAD JA VÕSAD koos August Künnapuga Hobusepea Galerii, Tallinn
* 2004 – FANTASTILINE REALISM, Eesti, Briti ja Soome fotograafia, Tallinna Kunstihoone
* 2004 – KORTERELAMU & ASUM, Eesti Arhitektide Liidu aastanäitus Rotermanni Soolalaos, hiljem Tartus, Pärnus, Kohtla- Järvel, Kuressaares jm. Kuraator, fotograaf ja kujundaja koos Urmas Luurega
* 2004 – TRICHTLINNBURG, linnaruumiprojekt Maastrichti, Salzburgi ja Tallinna vahel
* 2004 – Tundmatud pühakojad Tallinnas, Tallinna Kultuuriväärtuste Ameti näitus Rottermanni soolalaos, fotograaf, kujundaja
* 2004 – CITY WITH A VIEW, Tallinn Panoramas
* 2004 – näituste sari:
**Tallinna Disaini- ja Arhitektuurigalerii
**Toompea lossi näitustesaal
**Eesti Vabariigi Valitsuse ja Riigikantselei hoone, Stenbocki maja
**Eesti Vabariigi Esindus Brüsselis
**Grand Hotell, Tallinn
**Radisson SAS Hotel konverentsikeskus, Tallinn
**Eesti Vabariigi Suursaatkond Moskvas
* 2004 – "Pusad", Rakvere Teater, fotonäitus
* 2005 – "Ei fosforiidile! – 20 aastat fosforiidisõjast", Eesti Ajaloomuuseum, fotod ja kujundus
* 2005 – "Teras arhitektuuris", Eesti Teraskonstruktsiooniühingu aastanäitus, fotod ja kujundus
* 2007 – Jaan Toomik, Eesti Kunstimuuseum, näituse kujundaja
* 2009 – "Otsijad", Arne Maasiku ja Armin Kõomäe fotolavastus Artdepoo galeriis 
* 2019 – "Geomeetria ja metafüüsika". Mare Vint ja Arne Maasik, Eesti Arhitektuurimuuseum, Tallinn
* 2024 – "Urmas Ploomipuu geomeetriline realism". Kokkupuuted ja peegeldused

### Teoseid raamatutes ja kataloogides
*1995 – "GOOLATAK, Saaremaa Biennaal FABRIQUE D’HISTOIRE, fotonäituse kataloog", kuraator Marko Laimre
*1996 – "Artgenda’ 96 Festival cataloque", Kopenhaagen
*2000 – "Simulacrum City" catalogue of 7th International Architecture Exhibition La Biennale di Venezia
*2000 – "LESS AESTETHICS MORE ETHICS, catalogue of 7th International Architecture Exhibition La Biennale di Venezia"
*2000 – "Eesti Üliõpilaste Seltsi album VXIII", EÜS, Tartu ja Tallinn
*2001 – "Vaba Eesti ehitab, 10 aastat ehitamist Eestis", Arhitektuurikirjastus Solness	
*2001 – "ERAMU/The Residence" Eesti Arhitektide Liidu aastanäituse kataloog
*2001 – "Baustelle: Estland, Zehn Jahre Bauen im wieder unabhängigen Estland" Akademie der Künste, Berliin
*2002 – "Kahemõõtmelised majad, Arhitektuurifoto Eestis 1860. aastatest kuni tänapäevani". Pille Epner, Liina Jänes, Eesti Arhitektuurimuuseum, Tallinn
*2002 – "Riigikogu Toimetised RiTo 5/2002", Riigikogu Kantselei
*2003 – "Man and Landscape" Photographic exhibition catalogue, Ministry of Foreign Affairs of the Hellenic Republic
*2003 – "Arhitektuuriaasta 2002", Kultuurkapitali arhitektuuri sihtkapitali aastapreemia nominentide album
*2003 – "Arhitektuuriaasta 2002", Kultuurkapitali arhitektuuri sihtkapitali aastapreemia nominentide album
*2004 – "Vikerkaar 4-5/2004", Eesti Kirjanike Liit, kirjastus Perioodika
*2004 – "Arhitektuuriaasta 2003", Kultuurkapitali arhitektuuri sihtkapitali aastapreemia nominentide album
*2004 – "Majad/Houses" Kalle Vellevoo funktsionalistliku arhitektuuri näituse kataloog
*2005 – "Linn vaatega / City with a view", Tallinna panoraamid, Zepp Grafelin, Tallinn
*2005 – "Eesti tekstiilikunstnikud… näitusekataloog", Eesti Tekstiilikunstnike Liit
*2005 – "Arhitektuuriaasta 2004", Kultuurkapitali arhitektuuri sihtkapitali aastapreemia nominentide album
*2006 – "Eesti kodu" Ivi-Els Schneider, Varrak, Tallinn
*2006 – "NO99 teater", Eesti Teatriliit ja NO99
*2006 – "KUMU – kunst elab siin, Eesti Kunstimuuseumi peahoone", Kumu Kunstimuuseum
*2006 – "Sampo Ruoppila, Residential differentiation, housing policy and urban planning in the transformation from state socialism to a market economy: The case of Tallinn". Helsinki University of Technology, Centre for Urban and Regional Studies Publications, Espoo
*2006 – "Eramu 2002–2006", Eesti Arhitektide Liidu aastanäituse kataloog
*2006 – "Baltic Klint in North Estonia as a Symbol of Estonian Nature", Ministry of Environment
*2006 – "Põhja-Eesti klint, Eesti looduse sümbol", Kalle Suuroja, Eesti Keskkonnaministeerium
*2006 – "Eesti arhitektuuripoliitika", Eesti Kultuuriministeerium
*2006 – "Eesti õhust / Estonian Air", aerofotod Eesti merest, maastikest ja linnadest, Estonian Air 2006
*2006 – "Arhitektuuriaasta 2005", Kultuurkapitali arhitektuuri sihtkapitali aastapreemia nominentide album
*2006 – "Jalutaja teejuht", Põhja-Tallinn, Robert Nerman, Karin Paulus, Solnessi arhitektuurikirjastus
*2007 – "Eesti parkide almanahh", Eesti Muinsuskaitseamet, Eesti Keskkonnaministeerium
*2007 – "Jalutaja teejuht", Nõmme, Leho Lõhmus, Karin Paulus, Solnessi arhitektuurikirjastus
*2007 – "Arhitektuuriaasta 2006", Kultuurkapitali arhitektuuri sihtkapitali aastapreemia nominentide album

## Tunnustus
* 2001 – 1. koht (jagatud) ja 2. koht Eesti Arhitektuurimuuseumi arhitektuurifotograafia konkursil
* 2005 – Eesti Kultuurkapitali kujutava ja rakenduskunsti sihtkapitali aastapreemia (sugestiivne arhitektuurifoto looming)
* 2007 – stipendium "Ela ja sära"
* 2019 – Kristjan Raua preemia (koos Heie Treieriga, põhjalik ja pühendunud uurimistöö Louis Kahni arhitektuurist ja selle puutepunktidest Saaremaa keskaegse kindlusarhitektuuriga)

## Viited


## Välislingid

* Arne Maasiku koduleht
* Margaret Tali, "Märke majadest, elitaarsusest ja kultuurist" Eesti Ekspress, Areen, 24. oktoober 2003
* Triin Ojari, "Et osataks vaadata" Eesti Päevaleht, 14. veebruar 2004
* Johannes Saar, "Kalbed fotod elavate ja surnute maailmast" Eesti Päevaleht, 11. veebruar 2004
* Ene Läkk, "Teejuht – isepäine ja originaalne" Eesti Ekspress, Areen, 19. veebruar 2004
* Neeme Korv, "Kahe mehe Karlssoni-pilgud üle Tallinna" Postimees, 26. jaanuar 2004
* Merike Teder, "City jäädvustati panoraamfotodele" Eesti Päevaleht, 19. jaanuar 2004
* Neeme Korv, "Tallinna panoraamidest sai unikaalne hiigelmapp" Postimees, 13. jaanuar 2005
* Peeter Linnap, "Entsüklopeedilised vaated Tallinnale" Eesti Ekspress, Areen, 3. veebruar 2005
* Johannes Saar, "Tallinna kilukarbisiluett on uppunud uute kõrghoonete metsa" Eesti Päevaleht, 4. veebruar 2005
* Liina Jänes, "Kaadrid NYst" Eesti Ekspress, Areen, 16 juuni 2005
* Eero Epner, "Dokumentatsioon võsaskäimisest" Eesti Päevaleht, 21. detsember 2005
* Tanel Veenre, "Arne Maasiku ideaalselt loomulikud inimesed ja majad" Eesti Päevaleht, 4. aprill 2009
* Kadri Semm, The Subjective Meaning of Milieu through the Example of Arne Maasik’s Atmospheric City Photography 2012
* Reet Weidebaum. "Ilmub mahukas kokkuvõte vanausulistest Eestis" ERR 7. märts 2016
* "Louis Kahn. Magnum Opus. Arne Maasiku fotod" Arhitektuurimuuseum 1. juuni 2017
* "Jatiya Sangsad model popular at Arne Maasik photo show" Dhaka Tribune 9. aprill 2019
* Maria-Ann Rohemäe. "Louis Kahni loomingust inspireeritud näitusel New Yorgis osaleb viis Eesti kunstnikku" ERR 22. oktoober 2019